Prešovskej ceste a ohňuvzdornú skriňu zabudovanú v polmetrovom múre otvorili ako koncervu. Škodu vyčíslil majiteľ na dvestotisíc korún.
Ako sme sa dozvedeli, páchatelia sa dostali do objektu na pomerne odľahlom mieste v blízkosti železnčného prekladiska cez okno, z ktorého najprv odstránili ochrannú mrežu. Vytrhli ju zo steny spolu s hmoždinkami a po vniknutí dovnútra prehľadali všetky priestory firmy. Do oka im padla pokladnica, no ich pozornosti neunikol ani v stene zabudovaný trezor so štyri centimetre hrubými stenami.
Zdolať ho nebolo ľahké. Najprv ho skúšali otvoriť spredu, kde je konštrukcia zosilená, potom sa rozhodli pre iný postup. Prekopali sa cez múr k jeho zadnej časti, ktorú za použitia značného násilia otvorili podobne ako plechovku so sardinkami. Námaha sa im vyplatila, vnútri sa malo podľa udania majiteľa nachádzať 140-tisíc korún v hotovosti.
Zlodeji si nepočínali ako amatéri. Bez väčších problémov totiž vyradili z prevádzky bezpečnostné zariadenie, takže alarm ich pri práci nerušil. Firma, žiaľ, nebola napojená na políciu, takže vniknutie do objektu bolo odhalené až včera ráno po príchode do zamestnancov do práce. Prípadom, s akými sa v Košiciach v ostatnom čase akosi rozsypalo vrece, sa zaoberá Okresný úradu justičnej polície PZ Košice II.